EkBass/fiwiki-20250220-pages-articles huggingface dataset:
Charles Algernon Parsons

Charles Algernon Parsons (13. kesäkuuta 1854 – 11. helmikuuta 1931) oli englantilais-irlantilainen insinööri, joka parhaiten tunnetaan höyryturbiinin keksimisestä. Hän vaikutti myös generaattoreiden, sähköntuotannon kehitykseen ja osallistui myös valonheittimien ja teleskooppien kehitykseen. ==Elämäkerta== Lontoossa syntynyt Charles oli tunnetun astronomin William Parsonsin, Rossen kolmannen jaarlin, nuorin poika. Hänen vanhempi veljensä Richard Clare Parsons rakensi höyryauton. Auto joutui vuonna 1869 onnettomuuteen, jossa Parsonsien veljesten serkku, Mary Ward putosi kyydistä ja kuoli kaulanmurtumaan. Tätä onnettomuutta pidetään ensimmäisenä kuolemaan johtaneena auto-onnettomuutena. Charles kävi koulua Trinity Collegessa Dublinissa ja St John's Collegea Cabridgessä valmistuen viimeksi mainitusta vuonna 1877 parhailla matematiikan arvosanoilla. Tämän jälkeen hän oli harjoittelijana Newcastlessa toimivassa insinööritoimistossa W.G. Armstrong, mikä oli erikoista jaarlin pojalle. Tämän jälkeen hän siirtyi Leedsiin Kitsonsille, jossa työskenteli rakettikäyttöisten torpedojen kanssa. Vuonna 1884 hän aloitti Clarke, Chapman and Co.:lla, joka valmisti laivakoneita Newcastlen lähellä. Hän vastasi sähkökoneiden suunnittelusta. Vuonna 1884 hän kehitti höyryturbiinin, joka liitettiin hänen suunnittelemaan generaattoriin.Parsons. Universityscience.ie. Vuonna 1889 Parsons perusti oman yrityksen Newcastleen C. A. Parsons and Company tuottaakseen suunnittelemiaan turbogeneraattoreita. Samana vuonna käynnisti myös alueellisen sähköyhtiön, Newcastle and District Electric Lighting Company (DisCO). Vuonna 1890, DisCo käynnisti Forth Banksin voimalaitoksen, ensimmäisen maailmassa, joka tuotti sähköturbogeneraattorilla. Parsons oli myös kiinnostunut laivasovelluksista ja perusti Newcastlessa Parsons Marine Steam Turbine Company. Kuuluisa on tarina siitä, kuin Parsons järjesti Turbinia-aluksellaan häiriön kuningatar Viktorian 60-vuotishallitsijakauden juhlien laivastoparatiissa kesäkuussa 1897 ajelemalla sotalaivojen ympäri. Englannin laivasto oli tuolloin maailman vahvin. Parsonsin suunnittelema Turbinia kulki 34 solmua, kun nopein sotalaiva kulki 27 solmua, ja Parsons sai vapaasti esitellä aluksensa ylivoimaisuutta. Parsons palkittiin Royal Society jäsenyydellä (FRS) vuonna 1898, Bathin ritarikunnan Knight Commander (KCB, Sir) -arvolla vuonna 1911 ja Ansioritarikunnan jäsenyydellä (OM) vuonna 1927.https://www.oxforddnb.com/display/10.1093/ref:odnb/9780198614128.001.0001/odnb-9780198614128-e-35396;jsessionid=8D6FB64880D724789C18B7AA1EF437EDhttps://www.britannica.com/biography/Charles- Algernon-Parsons Parsons kuoli 11. helmikuuta 1931 höyrylaiva Duchess of Richmond kannella ollessaan risteilemässä Jamaikalla vaimonsa kanssa. == Lähteet == ==Aiheesta muualla== *E-book: "The Steam Turbine and Other Inventions of Sir Charles Parsons" *Profile at Cambridge University * Luokka:Laivansuunnittelijat Luokka:Brittiläiset insinöörit Luokka:Bathin ritarikunta Luokka:Copley-mitalin saajat Luokka:Royal Societyn jäsenet Luokka:Yhdistyneen kuningaskunnan vesiliikenne Luokka:Vuonna 1854 syntyneet Luokka:Vuonna 1931 kuolleet
IUFRO

Metsäntutkimusjärjestöjen kansainvälinen liitto (IUFRO, ) on kansainvälistä metsäntutkimusyhteistyötä edistävä järjestö. Liittoon kuuluu lähes 700 jäsenorganisaatiota runsaasta sadasta maasta. Maailmankongressi järjestetään viiden vuoden välein. Vuonna 1995 se järjestettiin TampereellaWSOY Iso tietosanakirja 6, s. 187, WSOY 1997 ISBN 951-0-20163-4, 2010 Soulissa Etelä- Koreassa ja 2015 Durbanissa Etelä-Afrikassa. IUFRO on perustettu 1892 Eberswaldessa. == Lähteet == == Aiheesta muualla== * IUFRO Luokka:Kansainväliset järjestöt Luokka:Metsätieteet
Toropetsin–Holmin offensiivi

Toropetsin–Holmin offensiivi oli toisessa maailmansodassa puna-armeijan tekemä vastahyökkäys saksalaisia vastaan itärintamalla vuonna 1942. Onnistuneen Moskovan taistelun myötä kenraali Pavel Kurochinin johtamat joukot saivat tehtäväkseen hyökätä Staraja Russan ja Ilmajärven alueen kautta Saksan 18. ja 16. armeijan kimppuun ja murtaa Leningradin piiritys. Hyökkäys alkoi 9. tammikuuta 1942, mikä yllätti kylmissään olevat saksalaiset täysin. Toropets vallattiin takaisin 21. tammikuuta. Saksan 123. ja 81. jalkaväkidivisioona kärsivät kovia tappioita. Saksan 189. jalkaväkidivisioona tuhottiin täysin Andreapolin lähistöllä. Useita saksalaisosastoja jäi mottiin Demjanskiin ja Holmiin. Taistelu päättyi 6. helmikuuta 1942. Myöhemmin saksalaisten onnistuttua purkautumaan moteista onnistuneesti he hallitsivat Rževin aluetta maaliskuuhun 1943 saakka. Luokka:Leningradin piiritys Luokka:Vuoden 1942 sotahistoria
Catedral Metropolitana de la Asunción de María

Catedral Metropolitana de la Ciudad de México eli Catedral Metropolitana de la Asunción de María eli Marian ylösnousemuksen kirkko on Méxicon kaupungin roomalaiskatolinen pääkirkko. Se on roomalaiskatolisen kirkon Meksikon hiippakunnan tuomiokirkko. Kirkon rakentaminen alkoi vuonna 1573.WSOY Iso tietosanakirja 6, s. 194, art. México. WSOY, 1997. ISBN 951-0-20163-4 Kirkko on kärsinyt vuosisatojen aikana vahinkoa ja sen perustusten alla oleva maaperä on pehmeä ja aiheuttanut liikkumista. == Lähteet == == Katedraalin sisustus == Mexico Cathedral 1.jpg| Mexico Cathedral 2.jpg| Mexico Cathedral 3.jpg| Mexico Cathedral 4.jpg| Mexico Cathedral 5.jpg| Mexico Cathedral 6.jpg| Mexico Cathedral 7.jpg| Mexico Cathedral 8.jpg| ==Aiheesta muualla== *Arkkihiippakunnan sivusto Luokka:Meksikon kirkot Luokka:Kivikirkot
Miasma

Miasmalla tarkoitettiin 1700- ja 1800-luvuilla ilmassa leijailevia, mätänevässä aineessa, esimerkiksi maassa, kehittyviä myrkyllisiä huuruja, joiden ajateltiin aiheuttavan kulkutauteja.WSOY Iso tietosanakirja 6, s. 196, WSOY 1997 ISBN 951-0-20163-4 Jo ennen kuin mikrobien (bakteerien, virusten jne.) ymmärrettiin aiheuttavan tauteja, tiettyjen tautien havaittiin leviävän erityisesti joissakin väestöissä, ja syyksi arveltiin huonoa ilmaa varsinkin kaupunkien köyhissä osissa. Tämä johti Englannista alkaen elinolosuhteiden ja surkean ympäristön parantamiseen 1800-luvun puolivälissä, ja muun muassa Florence Nightingale uskoi miasman levittävän tauteja Krimin sodassa. Suoran esimerkiksi käsien kautta tapahtuvan kontaktin merkityksestä tautien syntymisessä oli merkkejä, mutta ajatusta vastustettiin kiivaasti – muun muassa kun lääkäri Ignaz Semmelweis yritti saada 1840-luvulla kollegoitaan pesemään kätensä tultuaan ruumishuoneelta synnytyssaliin.McMichael T.: Human frontiers, environments and disease s. 160–162, 326. Cambridge University Press, , 2001. ISBN 0-521-80311-X. John Snow osoitti vuonna 1854 koleran leviävän Lontoossa juomaveden välityksellä, mutta vasta Louis Pasteurin, Robert Kochin ja muiden bakteriologien yksiselitteiset löydökset 1860-luvulta alkaen todistivat tiettyjen tautien olevan elävien olentojen, mikrobien, aiheuttamia. Miasman uskottiin leviävän tuulten kuljettamana levittäen tautia paikkakunnalta toiselle. Etelätuulet olivat erityisen vaarallisia.Arno Forsius: Tartuntatautien historiaa ==Etymologia== Sana miasma tulee kreikan sanasta miainein, joka tarkoittaa "saastuttamista".Miasma in Webster Dictionary Pahan ilman idea on antanut nimensä myös malarialle: keskiajan italian mala aria, "paha ilma".Name "malaria" ==Katso myös== *Mikrobiteoria == Lähteet == Luokka:Lääketieteen historia Luokka:Taikausko Luokka:Vanhentuneet tieteelliset teoriat
Kuhmoisten kirkko

Kuhmoisten kirkko on rakennettu Pirkanmaan Kuhmoisiin vuosina 1784–1785 aikakautensa merkittävimpiin kirkonrakentajiin kuuluvan eräjärveläisen Matti Åkerblomin johtamana. Se nimettiin valmistumisaikansa hallitsijan mukaan Kustaa III:n kirkoksi.Kuhmoisten kirkon esittely . Finnica Keski-Suomi. Viitattu 1.1.2014. Kirkko on pohjamuodoltaan sisäviisteinen puinen ristikirkko. Suhteikkaan kirkkorakennuksen ulkoseinissä on empiretyylinen ulkovuoraus korostettuine kulmapilastereineen. Ulkovuoraus on vuodelta 1828. Paanukaton keskeltä kohoaa korkea paanupeitteinen viirintanko. Kirkon sisustaa leimaa 1930-luvulla tehty uudistus. Kuhmoinen mainitaan Padasjoen emäseurakunnan kappeliseurakuntana jo vuonna 1540. Oma kirkkoherrakuntansa Kuhmoinen oli vuosina 1639–1741. Sen jälkeen Kuhmoinen oli uudelleen Padasjoen kappelina vuoteen 1860, jolloin se itsenäistyi omaksi seurakunnaksi. Vuodesta 2017 lähtien Kuhmoinen on ollut osa Hollolan seurakuntaa ja siihen kuuluvaa Kuhmoinen-Padasjoki kappeliseurakuntaa, joka ylittää Pirkanmaan ja Päijät- Hämeen maakuntarajan. thumb|left|upright=0.6|Mats Åkergrenin rakentama kellotapuli.|reunus Kirkkoon liittyy erillinen Mats Åkergrenin vuonna 1786 rakentama kellotapuli. Lounaissuomalaista tapulityyppiä edustavan 1700-luvun loppupuolen kellotapulin huipussa ollut tyypillinen sipulikupoli on myöhemmin korvattu kahdeksankulmaisella kartiolla. Tapulissa on samanlainen empiretyyppinen vuoraus kuin kirkossa. Sisäseinien puuvuoraus tehtiin 1887 arkkitehti Alfred Cavénin suunnitteleman korjauksen yhteydessä. Koko sisätila uusittiin 1932 arkkitehti Kauno S. Kallion suunnitelmien mukaan. Taiteilija Emil Filén toteutti lehtereiden reliefit 1935.Valtakunnallisesti merkittävät rakennetut kulttuuriympäristöt. Museovirasto. Viitattu 1.1.2014. Viimeksi kirkkoa kunnostettiin vuonna 1986 arkkitehti Olli Kuusen suunnitelman mukaan. == Lähteet == == Aiheesta muualla == Kirkko Luokka:Pirkanmaan kirkkorakennukset Luokka:Suomen puiset sisäviisteiset ristikirkot Luokka:Suomen 1700-luvulla rakennetut rakennukset ja rakennelmat Luokka:Valtakunnallisesti merkittävät rakennetut kulttuuriympäristöt Suomessa
St Davidin tuomiokirkko

St David's Cathedral on katedraali St David’sissa Walesissa. == Historia == Pyhä David perusti paikalle luostariyhteisön varhaiskeskiajalla. Nykyinen katedraali on perustettu luostarin paikalle. 1100-luvulla paavi Calixtus II julisti kirkon pyhiinvaelluskohteeksi, jolloin rakennettiin alttari, joka sittemmin tuhoutui uskonpuhdistuksen aikana. Pyhiinvaeltajien määrät romahtivat tämän vuoksi huippuaikojen lukemista. Englannin sisällissodassa Cromwellin joukot tuhosivat kirkon. John Nash aloitti länsisiiven korjaamisen vuonna 1793. Vuonna 2007 pylväskäytävien remontti saatiin valmiiksi. == Lähteet == == Aiheesta muualla == Luokka:Yhdistyneen kuningaskunnan katedraalit Luokka:Walesin kirkot Luokka:Kivikirkot
Fredrik Joakim Ekman

Fredrik Joakim Ekman (1. syyskuuta 1798 Uusikaupunki – 13. maaliskuuta 1872 Helsinki) oli suomalainen opettaja, josta tuli pappi. Ekmanin vanhemmat olivat varanotaari ja pormestari Carl Christoffer Ekman ja Sara Elisabet Gadolin. Hän valmistui filosofian tohtoriksi (maisteriksi) 1823 ja tuli ruotsin kielen opettajaksi Viipurin lukioon 1829, mutta siirtyi pappisuralle 1838. Pappina Ekman toimi muun muassa Ruhnun saarella, mistä hän kirjoitti kuvauksen Beskrifning om Runö i Liffland (1847). Vuonna 1848 Ekman siirtyi kappalaiseksi Turkuun. Siellä hän julkaisi 1854 kuvauksen veljensä, taidemaalari Robert Wilhelm Ekmanin Turun tuomiokirkkoon maalaamista freskoista, sekä 1860-1867 arvokkaan kokoelman Suomen kirkollisia ja kouluasetuksia. Ekmanin puoliso vuodesta 1830 oli Sofia Agatha Anders (k. 1876). Heidän poikansa Karl Anders Ekman (1833–1855) oli lupaava taidemaalari, joka kuoli Düsseldorfissa keuhkotautiin vain 22-vuotiaana. Tytär Charlotta (k. 1876) kuului puolestaan 1860-luvulla Tukholman kuninkaalliseen oopperaan. Viitattu 1.1.2014. == Lähteet == Luokka:Suomalaiset opettajat Luokka:Suomen evankelis-luterilaisen kirkon papit Luokka:Vuonna 1798 syntyneet Luokka:Vuonna 1872 kuolleet
Southwarkin tuomiokirkko

Southwarkin tuomiokirkko () on katedraali Lontoon Southwarkissa, lähellä London Bridgeä. == Historia == Swithun perusti pappisyhteisön Southwarkiin 800-luvulla. Ensimmäinen paikalla ollut kirkko, josta on maininta Domesday bookissa vuodelta 1086, on kokonaan hävinnyt ja vuonna 1206 suuri osa St Maryn kirkosta tuhoutui tulipalossa. Nykyisen kirkon vanhimmat osat ovat peräisin palon jälkeisestä jälleenrakennuksesta. Kirkko valmistui 1300-luvulla. Seurakuntalaiset ostivat kirkon kuningas Jaakko I:ltä ja kunnostivat sen. 1800-luvun puolivälissä se oli päässyt niin huonoon kuntoon, että vaadittiin sen purkamista. Arthur Blomfieldin suunnittelema uusi kirkkolaiva rakennettiin vuosina 1889–1897. Seurakuntakirkosta tehtiin Southwarkin hiippakunnan katedraali vuonna 1905. == Lähteet == == Aiheesta muualla == Luokka:Englannin katedraalit Luokka:Lontoon kirkot Luokka:Kivikirkot Luokka:Grade I -luokan rakennukset Southwarkissa
Kyrenian linna

Kyrenian linna sijaitsee Kyrenian kaupungissa Pohjois-Kyproksessa. Sen rakensivat bysanttilaiset 800-luvulla suojatakseen kaupunkia arabeilta. Vuonna 1191 Kolmannella ristiretkellä ollut Rikhard I Leijonamieli valloitti Kyproksen. Tämän jälkeen maata hallinneet Lusignanit uudistivat linnan täydellisesti. Kyproksen hallitsija Hugo I teki valtakaudellaan (1205–1218) linnasta kuninkaallisen palatsin. Tuolloin rakennettiin vallihauta linnan ympärille.Venetsialaisten hallintakaudella linnasta tehtiin entistä vahvempi, jolloin se kesti jopa tykistön tulitusta. Kyrenian linnassa olevassa haaksirikkomuseossa on näytteillä Kyrenialainen laiva, joka on vanhin merenpohjasta nostettu laiva maailmassa. == Lähteet == == Aiheesta muualla == Luokka:Kyproksen linnat Luokka:Kyrenia
Töpöpeippoleski

Töpöpeippoleski (Vidua nigeriae) on leskien heimoon kuuluva varpuslintu. ==Levinneisyys== Töpöpeippoleskeä tavataan Kamerunissa, Gambiassa, Nigeriassa ja Etelä-Sudanissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Lesket
Kyrenialainen laiva

Kyrenialainen laiva on 300 luvulla eaa. Aleksanteri Suuren aikakaudella uponnut kauppalaiva. Laiva löydettiin Kyrenian sataman läheisyydestä ja nostettiin ylös vuosina 1968-1969. Laiva on nykyään nähtävillä haaksirikkomuseossa, joka sijaitsee Kyrenian linnassa. Tutkimusten mukaan laivan on arveltu uponneen vuonna 306 eaa., jota ennen se purjehti noin 80 vuotta palvellen itäisen Välimeren kauppiaita. Laivan reitti kulki todennäköisesti Sámoksen, Kosin ja Rodoksen kautta pitkin Turkin rannikkoa ennen kuin laiva saapui Kyprokselle, missä se tuhoutui myrskyssä. Laiva on vanhin löydetty kauppalaiva maailmassa: se on 2 300 vuotta vanha. [ http://www.cypnet.co.uk/ncyprus/city/kyrenia/castle/shipwreck] www.cypnet.co.uk == Laiva == Laivan pituus oli noin 14 metriä, ja sen purjehdusnopeus oli 4-5 solmua. Laiva on rakennettu alepponmännystä. Laivan kunnostus alkoi vuonna 1970, ja se kesti neljä vuotta. == Lasti == Suurin osa laivan lastista oli yli 400 viiniamforaa, jotka olivat enimmäkseen peräisin Rodokselta. Osa saviruukuista on muodoltaan samanlaisia kuin Sámoksen pohjoisosissa. Lisäksi lastina oli manteleita. Niitä oli astioissa noin 9 000 kappaletta, ja ne olivat hyvin säilyneitä. Lastina oli myös 29 kappaletta kivisiä myllynkiviä, jotka olivat mukana myös painolastina. Myllynkivet oli todennäköisesti valmistettu Kosin saarella olevalla kivilouhoksella. == Muuta == Kyrenialainen laiva on kuvattuna kyproslaisissa 10, 20 ja 50 sentin kolikoissa. Suomen pankki == Lähteet == == Aiheesta muualla == Luokka:Kyproksen historia Luokka:Kyrenia Luokka:Museolaivat Luokka:Antiikin laivat
Nigerianleski

Nigerianleski (Vidua maryae) on leskien heimoon kuuluva varpuslintu. ==Levinneisyys== Nigerianleskeä tavataan Jos Plateaussa Nigerian keskiosissa. Vaikka lajin levinneisyysalue on pieni, ei sen uskota olevan vaarassa, ja se on luokiteltu elinvoimaiseksi. ==Lähteet== Luokka:Lesket
Seututie 573

Seututie 573 alkaa valtatieltä 9 Outokummusta Pohjois-Karjalasta ja suuntaa Kaaville Pohjois-Savoon. Maakuntien rajalle saakka tie kulkee Kaavintienä. Kaavin kunnan puolella tie jatkuu Outokummuntienä Luikonlahteen saakka. Luikonlahden ja Kaavin välinen tie on nimetty Luikonlahdentieksi. Kaavin Kirkonkylän pääraitin kohdalla tie on Kaavintie. Ennen päätepistettään tie kulkee lyhyen matkaa Kellolahdentienä. Seututie 573 päättyy Kuopiontien risteykseen. Outokummun pohjoispuolella tie risteää Vuonoksen radan vartioimattomassa tasoristeyksessä. ==Tieyhteydet== Outokummun keskustan itäpuolella seututie 573 risteää seututien 504 (Outokumpu-Koli-tie) kanssa. Seututie 504 yhdistää valtatiet 9 ja 6. Kaavin Maarianvaarasta lähtee seututie 502 Polvijärvelle. Kaavin Luikonlahdesta lähtee yhdystie 5720 Tuusniemelle valtatielle 9 sekä seututie 506 Juukaan valtatielle 6. Seututie 566 lähtee Kaavin kirkonkylältä valtatielle 9 Kuopion suuntaan. Seututie 569 suuntaa Kaavilta pohjoiseen kohti Kuopion kaupunkiin kuuluvia Juankoskea ja Nilsiää. == Kylät seututien 573 varrella == Outokumpu: * Outokumpu * Louhivaara Kaavi: * Maarianvaara * Rauvantaipale * Luikonlahti * Retunen * Karsikkovaara * Kaavin kirkonkylä ==Lähteet== 573 Luokka:Kaavin liikenne Luokka:Outokummun liikenne
Johan Georg Lillienberg

Johan Georg Lillienberg (3. elokuuta 1713 Bolmsö, Smoolanti – 26. huhtikuuta 1798 Toresund, Södermanland) oli ruotsalainen kreivi, joka toimi muun muassa vuorikollegion presidenttinä, valtiopäivämiehenä sekä Turun ja Porin läänin maaherrana. Hän oli myös Ruotsin kuninkaallisen tiedeakatemian jäsen. Lillienberg opiskeli Lundin yliopistossa ja oli sen jälkeen lähettiläänä Wienissä ja Konstantinopolissa 1730–1740-luvuilla. Vuonna 1746 hänet nimitettiin Gotlannin laamanniksi ja 1749 Turun ja Porin läänin maaherraksi. Lillienberg hoiti tehtävää vuoteen 1757 saakka, jonka jälkeen hän jatkoi Uppsalan läänin maaherrana. 1762 Lillienberg nimitettiin valtion vuorikollegion presidentiksi. Kuninkaalliseen tiedeakatemiaan hänet valittiin vuonna 1768. Valtiopäivillä Lillienberg edusti hattupuoluetta ja oli yksi ryhmittymän näkyvimpiä toimijoita. Tultuaan Turun ja Porin läänin maaherraksi Lillienberg hankki huomattavan maaomaisuuden Suomesta ostamalla mm. Sundholman kartanon Uudestakaupungista ja Lempäälästä kaikki eversti Mårten Segercrantzin omistamat tilat, mm. Sotavallan, Innilän ja Lastusten kartanot. == Teoksia == *Svenska bergshandteringens formåner och hinder (1776) *Skedde förbättringar uti Bergs-Vetenskapen och handteringen i riket (1781) == Lähteet == *Nordisk familjebok == Aiheesta muualla == *Johan Georg Lillienbergin elämäkerta SKS:n Kansallibiografiassa (maksullinen) Luokka:Ruotsalaiset kreivit Luokka:Ruotsin säätyvaltiopäivien valtiopäivämiehet Luokka:Ruotsin maaherrat Luokka:Turun ja Porin läänin maaherrat Luokka:Vuonna 1713 syntyneet Luokka:Vuonna 1798 kuolleet
Adore You

"Adore You" on yhdysvaltalaisen artistin Miley Cyruksen single. Kappale on kolmas single Cyruksen neljänneltä studioalbumilta Bangerz (2013). Kappale virallistettiin singleksi 17. joulukuuta 2013 ja sen musiikkivideo julkaistiin 26. joulukuuta 2013. Levy-yhtiönä toimi, samoin kuin kolmannella singlelläkin, RCA Records. Kappale on saanut pääasiassa hyvää palautetta: kriitikot kehuivat muun muassa Cyruksen laulua singellä. == Julkaisuhistoriaa == 18\. joulukuuta 2013 Cyrus julkaisi kyseisen singlen kansikuvan hänen Instagram -ja Twitter- käyttäjillään. Kansikuvassa näkyy vain puolet Cyruksen kasvoista, mutta pääkuvassa ovat Cyruksen edessä olevat ruusut. Ruusujen yläpuolella ja Cyrusin kasvojen vasemmalla puolella lukee singlen nimi, "Adore You." Kansikuva on hyvin erilainen verrattuna Cyruksen edellisiin kansikuviin, mutta kansikuvaa on verrattu Cyruksen entistä enemmän provosoivaan julkiseen kuvaan. == Vastaanotto == "Adore You" sai pääasiassa hyvää palautetta kriitikoilta, jotka kehuivat muun muassa kappaleen tuotantoa ylipäätään ja Cyrusin vokaaliosaamista. Nick Catucci Entertainment Weeklyltä kehui Cyrusin monipuolista ja vaihtelevaa äänenkäyttöä hellästä raskaaseen. Los Angeles Timesin Kitty Empire The Guardianilta oli sitä mieltä, että "Adore You" on yksi "vähiten showmainen ja parhaiten onnistuneista kappaleista" koko albumilta. Jon Dolan Rolling Stone -lehdestä kutsui singleä "hyvin kauniiksi albumin avajaiskappaleeksi". Slant Magazinen Kyle Fowle arvosti "tasapainoa haavoittuvaisuuden ja rohkeuden välillä". Vaikka vastaanotto oli kriitikoiden silmissä pääasiassa positiivinen, sai single myös muita arvosteluja. Evan Sawdey PopMattersilta tunsi, että kappale "ei sisältänyt minkäänlaista muutosta ja oli hyvin mitäänsanomaton." == Musiikkivideo == Singlen "Adore You" musiikkivideo julkaistiin 26. joulukuuta 2013 VEVOssa. Musiikkivideossa Cyrus makaa sängyllä lakanan alla sekä kylpyammeessa ja kuva vaihtelee yö -ja päivävision välillä. == Lähteet == Luokka:Miley Cyrusin kappaleet Luokka:Vuoden 2013 kappaleet
Haappusten kirkko

Haappusten kirkko on Rauman seurakunnan kirkko, joka sijaitsee Paroalhon kaupunginosassa. Se on rakennettu 1962. Kirkon yhteydessä on kokous- ja kerhotiloja.Toimipaikat Rauman seurakunta == Lähteet == Luokka:Rauman kirkot Luokka:Suomen kivikirkot
Jeremias Wallén

Jeremias Wallén (synt. Wallenius, 26. joulukuuta 1693 Piikkiö – 20. heinäkuuta 1772 Tukholma) oli suomalainen lakimies, valtiopäiväedustaja ja maaherra. Hänen isänsä oli Vehmaan kirkkoherra Jeremias Wallenius. Wallén aateloitiin vuonna 1743. Hän toimi aluksi sotatuomarina Henkiratsuväkirykmentissä ja Etelä-Skånen ratsuväkirykmentissä 1717–1725, jonka jälkeen Wallén nimitettiin Suomen armeijan ylisotatuomariksi. Vuonna 1728 hän aloitti Turun hovioikeuden sihteerinä ja toimi myöhemmin sen asessorina. Karjalan laamannikunnan laamanniksi Wallén nimitettiin 1744. Vuonna 1757 Wallénista tuli Turun ja Porin läänin maaherra. Hän siirtyi lyhytaikaisesti Södermanlandin läänin maaherraksi 1769 ja myöhemmin samana vuonna Västernorrlandin läänin maaherraksi. Valtiopäivämiehenä Wallén oli neljään otteeseen vuosien 1755 ja 1772 välillä. == Lähteet == * Luokka:Suomalaiset aateliset Luokka:Ruotsin säätyvaltiopäivien valtiopäivämiehet Luokka:Ruotsin maaherrat Luokka:Turun ja Porin läänin maaherrat Luokka:Vuonna 1693 syntyneet Luokka:Vuonna 1772 kuolleet
Hautajärven kirkko

Hautajärven kirkko on Sallan Hautajärvellä sijaitseva rajaseutukirkko. Se on rakennettu 1963 jatkamaan talvisodassa tuhoutuneen Kuusamon Paanajärven rajaseutukirkon perinteitä. Kirkolliskokouksen vuoden 1995 päätöksellä rajaseututyö päättyi ja rajaseutupiirit lakkautettiin 2000-luvun alkuun mennessä. Nykyisin kirkko kuuluu Sallan seurakunnalle.Hautajärven kirkko == Lähteet == Luokka:Lapin kirkkorakennukset Luokka:Sallan rakennukset ja rakennelmat Luokka:Suomen kivikirkot
Jalkapallon Suomensarjan kausi 1967

Jalkapallon Suomensarjan kausi 1967 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat pääsivät nousukarsintaan, jonka kaksi parasta nousi Mestaruussarjaan kaudeksi 1968. ==Itälohko== Uusinta: LaPS - Ponnistus 3–5 === Yleisömäärät === Seura Ottelut Yleisömäärä Yleisökeskiarvo Ponnistus 11 7 957 723 LaPa 11 7 791 708 MiPK 11 7 061 642 Akilles 11 6 967 633 HIFK 11 6 638 603 KUV 11 6 401 582 JIlves 11 5 635 512 LaPS 11 4 945 450 PaSa 11 4 789 435 HPS 11 4 615 420 Herttua 11 4 014 365 KaPS 11 3 354 305 Yhteensä 132 70 167 532 Jalkapallokirja 1968 ==Länsilohko== === Yleisömäärät === Seura Ottelut Yleisömäärä Yleisökeskiarvo VaKP 11 7 447 677 RU-38 11 5 703 518 PPT 11 5 295 481 PS-44 11 4 295 390 HAIK 11 3 767 342 HPK 11 3 514 319 TuTo 11 3 106 282 Karhut 11 2 916 265 Pyrkivä 11 2 676 243 TPV 11 2 543 231 TaPa 11 2 120 193 TuKV 11 1 782 162 Yhteensä 132 45 164 342 ==Pohjoislohko== Uusinta: OTP - Elo 3–0 (pelattiin Kajaanissa) === Yleisömäärät === Seura Ottelut Yleisömäärä Yleisökeskiarvo OTP 11 14 978 1362 KaPa 11 12 444 1131 Elo 11 11 119 1011 Jaro 11 10 397 945 OPS 11 10 291 936 Into 11 9 000 818 GBK 11 8 663 788 Tenho 11 7 963 724 TP-47 11 6 633 603 KoPS 11 3 937 358 Urho 11 3 267 297 SePS 11 3 245 295 Yhteensä 132 101 937 772 ==Karsinta SM-sarjaan== Ponnistus - OTP -ottelu jäi nousun kannalta merkityksettömänä pelaamatta. Rosenlewin Urheilijat -38 ja Porin Karhut yhdistyivät seuraavalle kaudelle. Uusi seura, Porin Ässät sai RU-38:n hankkiman paikan mestaruussarjassa 1968. Karhut jatkoi Suomensarjassa Ässien kakkosjoukkueena. ==Aiheesta muualla== Suomen jalkapallon sarjataulukoita ==Lähteet== * Palloliiton toimintakertomus 1967, sivut 123-128 (Pdf 12-15/50) ===Viitteet=== 1967 Luokka:Jalkapallosarjojen kausi 1966–1967/1967
Tammijärven kirkko

Tammijärven kirkko on Luhangan Tammijärvellä sijaitseva kyläkirkko. Se kuului alun perin Joutsan seurakunnalle. Kirkko valmistui 1963 vapaaehtoisvoimin kerätyillä varoilla. Sen suunnitteli arkkitehti Matti Hämäläinen. Kirkon yhteydessä on kerhohuone.Tammijärven kyläkirkko. Joutsan seurakunta. Viitattu 4.1.2014.Keski-Suomen kirkot . Finnica. Viitattu 4.1.2014. Vuonna 1989 kirkko luovutettiin Luhangan kappeliseurakunnalle. Joutsan evankelis-luterilaiseen seurakuntaan kuuluva Luhangan kappeliseurakunta luopui hallinnoimastaan Tammijärven kyläkirkosta. Vuonna 2015 Putkilahden Rukoushuoneyhdistys Betania ry osti kirkon Putkilahden helluntaiseurakunnalle. Tammijärven kyläkirkko onkin rakennettu v. 1963 Putkilahden helluntaiseurakunnan jäsenen Rauha Siviä Laaksovirran perikunnan lahjoittamalle tontille. (Lähde loppuosan täydennykseen: RV, Veikko Ripatti) == Lähteet == Luokka:Luhangan rakennukset ja rakennelmat Luokka:Keski-Suomen kirkkorakennukset Luokka:Suomen puukirkot
A Very Brutal Christmas

A Very Brutal Christmas on yhdysvaltalaisen thrash metal -yhtyeen Austrian Death Machinen joulu-EP, joka julkaistiin vuonna 2008 levymerkillä Metal Blade Records. Edellistä albumia mukaillen kaikki kappaleet sisältävät näyttelijä Arnold Schwarzeneggeriä parodisoivaa ääninäyttelyä. == Kappaleet == # # # == Kokoonpano == * Tim Lambesis – laulu, kitara, rummut (kappaleet 1 & 2), bassokitara === Vierailevat muusikot === * Jason Suecof – kitarasoolo (kappale 2) * Ahhhnold – Schwarzenegger-parodia (kappale 2) * Dan Gregory – taustalaulu (kappale 3) * Jeff Gretz – rummut (kappale 3) * Mark MacDonald – kitarasoolo (kappale 3) * Ahhhnold – Schwarzenegger-parodia (kappaleet 1 & 3) == Arvostelut == * http://www.allmusic.com/album/a-very-brutal-christmas- mw0000802832 == Lähteet == == Aiheesta muualla == * * Luokka:Vuoden 2008 joulualbumit Luokka:Vuoden 2008 EP:t Luokka:Austrian Death Machinen albumit
Sammonlahden kirkko

Sammonlahden kirkko on Sammonlahden seurakunnan kirkkorakennus Lappeenrannassa. Virvoittavien vetten tykö -niminen kirkko valmistui vuonna 1992. Sen suunnitteli paikallinen arkkitehtuuritoimisto Riitta ja Kari Ojala. Kirkko ja sen yhteydessä oleva seurakuntakeskus on rakennettu betonista, punatiilestä ja Ristijärven harmaasta graniitista. Kirkkosaliin mahtuu noin 490 henkilöä. Sali on muodoltaan pyöreä, ja alttari on salin keskellä. Alttaritauluna on yksinkertainen Andreaan risti, jonka läpi luonnonvalo pääsee saliin. Lisäksi alttarin takana on Brita Flanderin toteuttama, lasista ja graniitista valmistettu teos. Kirkkosalia hallitsevat sinisen ja vihreän sävyt. Sisääntuloaulassa on Anna-Maria Osipowin enkeliä esittävä veistos. Kirkon valmistumisvuonna rakennetut urut on suunnitellut Kangasalan Urkurakentamo. Uruissa on 25 äänikertaa, ja ne edustavat pohjoissaksalaista tyyliä. Sammonlahti church, interior.jpg|Sammonlahden kirkko sisältä Sammonlahti_Church,_four_windows.jpg|Kirkon sivuikkunoita == Lähteet == == Aiheesta muualla == Luokka:Lappeenrannan kirkkorakennukset Luokka:Suomen kivikirkot
Lázaro Rivas

Lázaro Rivas Scull (4. huhtikuuta 1975 Havanna – 22. joulukuuta 2013 Mayabeque) oli kuubalainen kreikkalais-roomalaisen tyylin painija, olympiamitalisti, maailman- ja amerikanmestari sekä Pan-Amerikan kisojen kultamitalisti. 52–55 kilogramman painoluokissa kilpaillut Rivas saavutti olympiahopeaa Sydneyssä 2000 hävittyään loppuottelussa Etelä-Korean Sim Kwon- holle. Atlantassa 1996 ja Ateenassa 2004 hän sijoittui viidenneksi. MM- kilpailuista Rivas voitti kultaa Ateenassa 1999 ja kaksi pronssia. Pan- Amerikan kisoissa hän voitti kaksi kultamitalia, ja Pan-Amerikan mestaruuskilpailuista hän voitti seitsemän kultaa, hopean ja pronssin.Sports- Reference.comiat.uni-leipzig.de Rivas kuoli 22. joulukuuta 2013, 38-vuotiaana. Hän joutui puukotuksen uhriksi ja kuoli provinssin sairaalassa.http://www.cubanet.org/articulos/destacados/muerte-de-astro- olimpico-relacionada-con-mal-servicio-de-urgencias/ == Lähteet == * Lázaro Rivas Bio, Stats and Results Olympics at Sports-Reference.com * Rivas Scull, Lazaro (CUB) iat.uni-leipzig.de === Viitteet === Luokka:Kuubalaiset kreikkalais-roomalaisen tyylin painijat Luokka:Kuubalaiset olympiamitalistit Luokka:Kuubalaiset henkirikosten uhrit Luokka:Vuonna 1975 syntyneet Luokka:Vuonna 2013 kuolleet
Villa Baumgartner

Villa Baumgartner oli arkkitehti Lars Sonckin suunnittelema kaupunkihuvila Helsingin Kaivopuistossa, osoitteessa Itäinen Puistotie 17. Villa Baumgartner valmistui vuonna 1906. Bamgartnerin suvulle se siirtyi vuonna 1918. Kymmenen vuotta myöhemmin sekä kotina että konttorina toimineessa rakennuksessa tehtiin suuri remontti. Tämän seurauksena valtaosa rakennuksen jugendiin viittaavista elementeistä poistettiin. Rakennus vaurioitui venäläisten ilmapommituksissa 26.–27. helmikuuta 1944, mutta sodan jälkeen se kunnostettiin ja suojeltiin merkittävänä rakennustaiteellisena muistomerkkinä. Britannian suurlähetystö osti huvilan ja puratti sen syksyllä 1972. Suomen erään kuuluisimman arkkitehdin luomuksen purkaminen aiheutti jonkinasteisen skandaalin. Tontille nousi uusi, englantilaisen arkkitehti Steven Quinlanin suunnittelema lähetystötalo vasta vuonna 1990. == Villa Baumgartner populaarikulttuurissa == Rakennus esittää vuorineuvoksen huvilaa Matti Kassilan vuoden 1953 elokuvassa Tyttö kuunsillalta. == Lähteet == Luokka:Helsingin huvilat ja villat Luokka:Helsingin entiset rakennukset ja rakennelmat Luokka:Kaivopuisto Luokka:Lars Sonckin suunnittelemat rakennukset
Quenelle

Quenelle on ele, jossa toinen käsi osoittaa maahan ja toisella kädellä kosketetaan olkapäätä. Sen teki tunnetuksi ranskalainen poliitikko ja koomikko Dieudonné M'bala M'bala. Hän käytti sitä ensimmäisen kerran julkisesti vuoden 2009 europarlamenttivaalien yhteydessä. Kriitikoiden mielestä se on käänteinen natsitervehdys ja on siksi tullut myös suosituksi uusnatsien keskuudessa Euroopassa. Dieudonné itse kiistää sen olevan antisemitisminen tai natsitervehdys. == Julkisuuden henkilöt == Myös useat julkisuuden henkilöt ovat käyttäneet elettä. Heitä ovat esimerkiksi poliitikko Jean-Marie Le Pen, jalkapalloilijat Mamadou Sakho ja Samir Nasri, koripalloilija Tony Parker, muusikko Varg Vikernes sekä elokuvantekijä Alain Soral. Helmikuussa 2014 ranskalainen jalkapalloilija Nicolas Anelka sai Englannin jalkapalloliitolta 80 000 punnan sakon ja viiden ottelun pelikiellon tehtyään quenelle- tervehdyksen pelikentällä. == Lähteet == Luokka:Käsimerkit
Fredrik Ulrik von Rosen

Fredrik Ulrik von Rosen (1731 Tukholma – 23. huhtikuuta 1793 Tukholma) oli ruotsalainen kreivi, valtaneuvos ja maaherra. Hänen isänsä oli Suomen kenraalikuvernööri Gustaf Fredrik von Rosen. Von Rosen aloitti sotilasuran jo nuorena ja ylennettiin vänrikiksi 16-vuotiaana 1747. Hän yleni myöhemmin kapteeniksi ja siirtyi sen jälkeen kuninkaalliseen hoviin, jossa von Rosen nimitettiin kamariherraksi vuonna 1764. Kaksi vuotta myöhemmin hänestä tuli hovimarsalkka ja 1774 kuningattaren ylihovitallimestari. Vuosina 1776–1781 von Rosen toimi Turun ja Porin läänin maaherrana. Valtiopäiville hän osallistui hattupuolueen edustajana. Von Rosen on haudattu Tukholmaan Riddarholmenin kirkkoon. == Lähteet == *Rosen, Fredrik Nordisk familjebok *Svenskt biografiskt handlexikon Luokka:Ruotsalaiset kreivit Luokka:Valtaneuvokset Luokka:Ruotsin säätyvaltiopäivien valtiopäivämiehet Luokka:Turun ja Porin läänin maaherrat Luokka:Vuonna 1731 syntyneet Luokka:Vuonna 1793 kuolleet
Nils Fredensköld

Nils Fredensköld (alk. Hasselbom, 14. heinäkuuta 1731 – 3. maaliskuuta 1792 Masku) oli suomalainen tuomari ja valtiopäivämies. Vuonna 1770 aateloidun Fredensköldin isä oli Turun akatemian rehtorina toiminut professori Nils Hasselbom. Turun akatemian lisäksi Fredensköld opiskeli myös Lundin yliopistossa, josta hän valmistui tuomariksi vuonna 1751. Fredensköld toimi muun muassa sotatuomarina sekä Turun hovioikeuden asessorina. Hovioikeudenneuvokseksi hänet nimitettiin 1769. Turun ja Porin läänin virkaatekevänä maaherrana Fredensköld toimi Fredrik Ulrik von Rosenin virkakauden aikana kolmasti vuosina 1776, 1778 ja 1781. Valtiopäiville hän osallistui vuonna 1786. Fredensköldin poika Nils Fredensköld nuorempi oli everstiluutnantti, joka kuoli Nils Hasselbomin suvun omistukseen hankkiman Kankaisten kartanon tulipalossa vuonna 1819. Viitattu 2.1.2014. == Lähteet == *Helsingin yliopiston Ylioppilasmatrikkeli ===Viitteet=== Luokka:Suomalaiset aateliset Luokka:Suomalaiset tuomarit Luokka:Ruotsin säätyvaltiopäivien valtiopäivämiehet Luokka:Turun ja Porin läänin maaherrat Luokka:Vuonna 1731 syntyneet Luokka:Vuonna 1792 kuolleet
Rimbon kirkko

Rimbon kirkko () on Ruotsissa Norrtäljen kunnan Rimbossa sijaitseva kirkkorakennus. Se on rakennettu 1400-luvun jälkipuoliskolla harmaakivestä ja osittain tiilistä. Todennäköisesti paikalla on ollut puukirkko jo 1100-luvulla. Kirkon suojeluspyhimyksenä on apostoli Andreas.Stockholms läns museum: Rimbo kyrka och socken Viitattu 2.1.2014. Runkohuone, sakaristo ja asehuone on rakennettu samanaikaisesti. Kellotapuli on rakennettu vuonna 1875 ja se on yhdistetty hautausmaan sisäänkäyntiin. Kuori on koristeltu kalkkimaalauksilla, jotka on ajoitettu ns. myöhäiseen Tierpin tyyppiin (1490–1520). Maalausten päälle laitettiin kalkkia luultavasti 1600-luvulla, mutta vuonna 1903 ne otettiin taas esiin. Vuosina 1999–2000 kirkon sisätilat remontoitiin.Rimbo pastorat: Rimbo kyrka Viitattu 2.1.2014. Gotlantilaisesta kalkkikivestä tehty kastemalja on 1200-luvun jälkipuolelta ja triumfikrusifiksi todennäköisesti suunnilleen vuodelta 1275. ==Galleria== Tiedosto:Rimbo kyrka bell tower.jpg|Kirkon kellotapuli Tiedosto:Rimbo kyrka int1.jpg|Sisätiloja Tiedosto:Rimbo kyrka int3.jpg|Kastemalja ==Lähteet== ==Aiheesta muualla== * Upplandia.se: Kyrka Rimbo * Kirkon esittely Norrtäljen kunnan sivuilla Luokka:Norrtäljen kirkot Luokka:Ruotsin kivikirkot Luokka:Kirkot Uppsalan hiippakunnassa
Knistan kirkko

thumb|250px|Kirkon kattomaalauksia|alt=|vasen Knistan kirkko () on Ruotsissa Lekebergin kunnan Fjugestassa sijaitseva kirkkorakennus. Knistan kirkko on rakennettu 1100-luvulla, ja se on Närken vanhin ajoitettu kirkko.Länsstyrelsen i Örebro län: Knista kyrka Viitattu 2.1.2014. Runkohuoneen puumateriaalista otetut näytteet todistavat sen olleen rakennettuna jo vuonna 1123. Kirkon vieressä sijaitsee hauta-alue, jota on käytetty jo rautakaudella. Varhaiskeskiajalla kirkon runkohuoneen eteläisellä sivulla oli sisäänkäynti, joka muurattiin umpeen vuonna 1889 ja otettiin takaisin käyttöön 1950-luvulla tehdyssä remontissa. Sisäänkäynnin taottu rautaovi on nykyisin Örebron lääninmuseossa. Myöhemmin keskiajalla kuoria laajennettiin ja runkohuoneen pohjoissivulle rakennettiin sakaristo. Kuoria laajennettiin uudestaan 1720-luvulla. Sakariston vieressä oleva lisärakennus tehtiin vuonna 1986 varastoksi. Myöhäiskeskiajalla tai 1600-luvulla tehtiin nykyiset holvit. Holeveissa ja seinissä on 1600-luvulta hyvin säilyneet maalaukset, joiden aiheena ovat Vanhan testamentin kertomukset. 1950-luvulla tehdyn remontin tarkoitus oli palauttaa kirkon vanhempi ulkonäkö, ja silloin muun muassa saarnastuoli ja alttaritaulu saivat takaisin alkuperäisen värityksensä. Kirkon vanhimmat kattotuolit on rakennettu tavalla, joka muistuttaa sauvakirkkoja. Joissakin niistä on myös jälkiä maalauksista, mikä todistaa, että ne ovat olleet näkyvissä alusta asti. ==Lähteet== ==Aiheesta muualla== * Bebyggelseregistret * Knista församling: Knista kyrka Luokka:Örebron läänin kirkot Luokka:Lekebergin kunta Luokka:Ruotsin kivikirkot Luokka:Kirkot Strängnäsin hiippakunnassa
Hjulsjön kirkko

Hjulsjön kirkko () on Ruotsissa Hälleforsin kunnan Hjulsjössä sijaitseva kirkkorakennus. Ulkonäöltään kirkko on Bergslagenille tyypillinen punainen paanuilla peitetty hirsikirkko.Länsstyrelsen i Örebro län: Hjulsjö kyrka Viitattu 2.1.2014. Hjulsjössä paikalla jo 1500-luvulla ollut hytti vaikutti asukasmäärän kasvuun sen verran, että sinne rakennettiin kappeli 1640-luvulla. Vuonna 1732 siitä tehtiin ristikirkko. Viitisenkymmentä vuotta myöhemmin rakennettiin torni. Kirkkoa on remontoitu useita kertoja. Esimerkiksi vuonna 1892 vaihdettiin suljetut penkit avoimiin penkkeihin ja vanhat penkkiovet käytettiin paneeleina seinillä. Nykyiset sisätilat vastaavat pääosin vuonna 1952 tehtyjä muutoksia, jolloin tarkoitus oli palauttaa vanhempi sisustus. Silloin vaihdettiin aikaisemmat suorakulmaiset ikkunat nykyisiin kaarevareunaisiin ja kaikki vanhemmat esineet saivat takaisin alkuperäisen värityksensä. ==Lähteet== ==Aiheesta muualla== * Bebyggelseregistret * Värmland.se Luokka:Hälleforsin kunta Luokka:Örebron läänin kirkot Luokka:Ruotsin puukirkot Luokka:Kirkot Västeråsin hiippakunnassa
Rizzo

Rizzo on muun muassa seuraavien henkilöiden sukunimi: * Anthony Rizzo (s. 1989), yhdysvaltalainen baseballpelaaja * Giovanni Rizzo (1890–1980), italialainen katolinen arkkipiispa * Pietro Rizzo (s. 1973), italialainen kapellimestari * Willy Rizzo (1928–2013), italialainen valokuvaaja
Kiinteistötyönantajat

Kiinteistötyönantajat ry KITA, vuoden 2013 loppuun Kiinteistöpalvelut ryLiiton nimeksi Kiinteistötyönantajat ry, Kiinteistötyönantajat ry , on kiinteistöalan ainoa työnantajajärjestö. Vuonna 2002 perustettu järjestö toimii kiinteistöalan työnantajien työmarkkinapoliittisena edunvalvojana ja neuvonantajana sekä kiinteistöpalveluja tuottavien yritysten elinkeinopoliittisena edunvalvojana. Kiinteistötyönantajat ry on Elinkeinoelämän keskusliitto EK:n jäsenliitto.tietoa liitosta, Kiinteistötyönantajat ry Kiinteistötyönantajat ry:ssä on noin 400 jäsenyritystä, jotka tarjoavat kiinteistöpalvelujen ohella kiinteistöliiketoimintaan, kiinteistöjen hallinnointiin ja isännöintiin liittyviä palveluja. Kiinteistöpalvelualan työehtosopimusten piirissä on yli 60 000 työntekijää ja toimihenkilöä. Kiinteistöalan yritystoiminta työllistää noin 90 000 henkilöä, näistä noin 75 000 toimii kiinteistöpalvelualalla ja 15 000 muussa kiinteistöliiketoiminnassa.Tietoa alasta, Kiinteistötyönantajat ry Kiinteistötyönantajat ry:n toimitusjohtaja on Pia Gramén.Yhteystiedot, Kiinteistötyönantajat ry Liiton hallituksen puheenjohtajana toimii Juhapekka Joronen SOL Palvelut Oy:stä ja varapuheenjohtajana Teemu Halenius Akseli Kiinteistöpalvelut Oy:stä.Hallitus, Kiinteistötyönantajat ry == Lähteet == Luokka:Suomalaiset työnantajajärjestöt
PNP

PNP tai PnP voi tarkoittaa seuraavia: * PnP, Plug and Play, Windows- käyttöjärjestelmään liittyvä tekniikka * PnP, Party and play, eräiden huumeiden käyttöön liittyvä ilmiö * PNP, People's National Party, Jamaikassa toimiva vasemmistopuolue * PNP, Partido Nuevo Progres, Puerto Ricossa toimiva puolue * pnp-transistori, transistori, jonka kanta on n-tyyppinen, emitteri ja kollektori p-tyyppisiä puolijohteita
Isovinokkaat

Isovinokkaat eli osterivinokkaat (Pleurotus) on Pleurotaceae-heimoon kuuluva suku. == Lajeja == * Haapavinokas (Pleurotus calyptratus) * Koivuvinokas (Pleurotus pulmonarius) * Osterivinokas (Pleurotus ostreatus) * Uurtovinokas (Pleurotus cornucopiae) * Putkivinokas (Pleurotus eryngii) * Rengasvinokas (Pleurotus dryinus) * Simpukkavinokas (Pleurotus abalonus) * Sitruunavinokas (Pleurotus citrinopileatus) * Tahmavinokas (Pleurotus viscidus) == Lähteet == == Aiheesta muualla == * Funet: Osterivinokkaat (Pleurotus) * UniProt, Taxonomy: Pleurotus Luokka:Pleurotaceae
Oriol Rosell

Oriol ”Uri” Rosell Argerich (s. 7. heinäkuuta 1992 Puig-reig, Barcelonan maakunta) on espanjalainen jalkapalloilija, pelipaikaltaan puolustava keskikenttäpelaaja. Hän edustaa Major League Soccerin Sporting Kansas Cityä. == Seurajoukkueura == Rosell liittyi FC Barcelonan junioriakatemiaan vuonna 2006 ollessaan 14-vuotias, mitä ennen hän pelasi paikallisvastustaja Espanyolissa. Kaudella 2010–2011 hän kuului Barcelonan A-juniorijoukkueeseen (juvenil), joka voitti División de Honorin, Copa de Campeonesin ja Copa del Reyn. Kaudeksi 2011–2012 Rosell nousi Espanjan toiseksi korkeimmalla sarjatasolla Segunda Divisiónissa pelanneeseen Barcelonan B-joukkueeseen. Hän teki ammattilaisdebyyttinsä 14. tammikuuta 2012 ottelussa Las Palmasia vastaan ja pelasi kauden aikana kaikkiaan kuudessa liigaottelussa. Rosell ja Barcelona purkivat sopimuksensa heinäkuussa 2012. Elokuussa 2012 Rosell teki monivuotisen sopimuksen Pohjois-Amerikan Major League Soccerin Sporting Kansas Cityn kanssa. Hän on toinen MLS:ssä pelannut Barcelonan kasvatti Albert Celadesin jälkeen. Kaudella 2013 Rosell pelasi 31 runkosarja- ja viisi pudotuspeliottelua, kun Kansas City voitti MLS:n mestaruuden. Hän oli avauskokoonpanossa myös MLS Cup -mestaruusottelussa Real Salt Lakea vastaan, mutta joutui jättämään kentän jo kahdeksannella minuutilla nilkkavamman vuoksi. Kansas City voitti ottelun lopulta rangaistuspotkukilpailun jälkeen. == Maajoukkueura == Rosell on julkisesti kertonut kannattavansa Katalonian itsenäisyyttä ja kieltäytyvänsä Espanjan maajoukkueessa pelaamisesta, mikäli saa kutsun. Epävirallisessa Katalonian maajoukkueessa hän debytoi 30. joulukuuta 2013 ottelussa Kap Verdeä vastaan. == Lähteet == == Aiheesta muualla == * Oriol Rosell Major League Soccerin sivustolla * Oriol Rosell BDFutbol-sivustolla Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1992 syntyneet Luokka:Elävät henkilöt
Isomeraasit

Isomeraasit ovat entsyymejä, jotka katalysoivat isomeroitumista eli substraattien muuttamista isomeereikseen. Kaikki isomeraasien katalysoimat isomeroitumisreaktiot ovat intramolekulaarisia eli tapahtuvat molekyylinsisäisesti. Isomeraaseja, jotka katalysoivat funktionaalisen ryhmän siirtymistä molekyylin sisällä paikasta toiseen kutsutaan mutaaseiksi. Kaikkien isomeraasien EC-numeron ensimmäinen numero on 5. ==Isomeraasien luokittelu== Isomeraasit jaetaan 6 alaluokkaan niiden katalysoimien isomeroitumisreaktioiden perusteella. Luokittelu perustuu kansainvälisen biokemian ja molekyylibiologian järjestön IUBMB:n luokittelujärjestelmään ja on seuraava: *EC 5.1.x.x - Rasemaasit ja epimeraasit. Nämä entsyymit aikaansaavat rasemoitumisen tai epimeroitumisen kiraliakeskuksessa. Tämä ryhmä jaetaan alaluokkiin sen mukaan onko substraattina aminohappo, hiilihydraatti, hydroksikarboksyylihappo vai muu orgaaninen yhdiste. *EC 5.2.x.x - Cis-trans- isomeraasit katalysoivat kaksoissidoksen geometrian muutosta ja muuntavat cis- ja trans-isomeereja toisikseen. *EC 5.3.x.x Intramolekulaariset oksidoreduktaasit. Entsyymit katalysoivat jonkin funktionaalisen ryhmän hapetusta samanaikasiesti samassa molekyylissä tapahtuvan toisen funktionaalisen ryhmän pelkistyksen kanssa. *EC 5.4.x.x - Intramolekulaariset transferaasit eli mutaasit. Entsyymit katalysoivat funktionaalisen ryhmän siirtämistä molekyylin sisällä asemasta toiseen. Ryhmä jaetaan alaluokkiin siirtyvien ryhmien perusteella ja siirtyviä ryhmiä voivat olla moon muassa asyyli-, amino-, fosfo- tai hydroksyyliryhmät. *EC 5.5.x.x - Intramolekulaariset lyaasit. Katalysoivat intramolekylaarista eliminaatiota, jonka tuloksena muodostuu kaksoissidos. Eliminoituva ryhmä pysyy kuitenkin kovalenttisesti sitoutuneena substraattiin *EC 5.99.x.x - Muut isomeraasit käsittävät epäyhtenäisen joukon isomeraaseja. ==Lähteet== == Aiheesta muualla == Luokka:Isomeraasit
Keskinäinen Työeläkevakuutusyhtiö Elo

Keskinäinen Työeläkevakuutusyhtiö Elo aloitti toimintansa 1. tammikuuta 2014, jolloin Eläke-Fennia ja LähiTapiola Eläkeyhtiö yhdistyivät. Elon pääkonttori on Espoon Tapiolassa. Vuonna 2017 Elo oli liikevaihdolla mitattuna Suomen 14. suurin yritysTalouselämä 21/2018. Elo tarjoaa asiakkailleen lakisääteisiä TyEL- ja YEL-vakuutuksia sekä niihin liittyviä palveluita. Lisäksi Elo tarjoaa asiakkailleen työkykyä tukevia työeläkekuntoutus ja työhyvinvointipalveluita. Elo tekee tiivistä yhteistyötä Fennian, LähiTapiolan ja Turvan kanssa. Elo vastaa yli 700 000 suomalaisen työeläketurvasta. Elossa on vakuutettuna noin 400 000 työntekijää ja noin 85 000 yrittäjää. Noin kolmen miljardin euron kokonaismaksutulolla Elon markkinaosuus on työeläkealalla noin 24 prosenttia. Elon markkinaosuus yrittäjien YEL-vakuutuksissa on noin 40 %, mikä tekee Elosta Suomen suurimman yrittäjien työeläkevakuuttajan. Elo on yhtiömuodoltaan keskinäinen yhtiö, jonka omistavat asiakkaat eli vakuutuksenottajat ja yhtiössä vakuutetut työntekijät. Elon henkilöstömäärä on noin 450. Joulukuussa 2020 Finanssivalvonta asetti asiamiehen valvomaan Elon toimintaa, koska se oli toiminut taitamattomasti ja varomattomasti.Päätös Finanssivalvonta, 2020 Maaliskuussa 2021 Satu Huber irtisanoutui toimitusjohtajan tehtävästä. Saman vuoden huhtikuussa Carl Pettersson nimitettiin Elon toimitusjohtajaksi. Hän aloitti tehtävässään 7. lokakuuta 2021. == Sijoitustoiminta == Elon sijoitusomaisuuden arvo on noin 21 miljardia euroa. Sijoitusomaisuus on kerätty nykyisten ja tulevien eläkkeiden turvaamiseen. Sijoituksista korkosijoituksia on 44 %, osakesijoituksia 31 %, kiinteistösijoituksia 13 % ja muita sijoituksia 13 %. Elo on sitoutunut YK:n vastuullisen sijoittamisen periaatteisiin (PRI, Principles for Responsible Investment). Elo on myös FINSIFin eli Suomen vastuullisen sijoittamisen yhdistyksen jäsen. ==Lähteet== Luokka:Suomalaiset työeläkelaitokset
Munakan pysäkki

Munakan pysäkki () on lakkautettu rautatieliikennepaikka Suomen rataverkon rataosalla . Munakan laiturivaihde avattiin Kyrönjoen sillan pohjoispuolelle vuonna 1897. Kolme vuotta myöhemmin laiturivaihteelle rakennettiin Platformskjul I -tyyppinen asemarakennus, jonka suunnitteli Bruno Granholm. Rakennusta laajennettiin vuonna 1914 alkuperäistä rakennustapaa noudattaen. Miehitys Munakassa päättyi 1968 ja tavaraliikenne lakkautettiin vuonna 1976. Henkilöliikenne lakkautettiin 29. toukokuuta 1988, ja samalla koko liikennepaikka lakkautettiin. Asemarakennus rapistui ja lopulta purettiin 1990-luvun alussa. Munakan sillalla tapahtui 29. lokakuuta 1923 onnettomuus kun tavaravaunuun lastattu suuri höyrykattila tarttui siltarakenteisiin rikkoen niitä ja siirtäen siltaa. Onnettomuudessa rikkoutui lisäksi useita rautatievaunuja ja rautatieliikenne keskeytyi pitkäksi aikaa.Yhä uusia siltavaurioita. Munakan siltaonnettomuus, Suomen Kuvalehti, 10.11.1923, nro 45, s. 12, Kansalliskirjaston digitaaliset aineistot == Lähteet == == Aiheesta muualla == *Kuvia Munakan laiturivaihteelta Luokka:Ilmajoen rautatieliikennepaikat Luokka:Bruno Granholmin suunnittelemat rakennukset Luokka:Etelä-Pohjanmaan lakkautetut rautatieliikennepaikat
Ondřej Kaše

Ondřej Kaše (s. 8. marraskuuta 1995 Kadaň Viitattu 2.1.2014.) on tšekkiläinen jääkiekkoilija, pelipaikaltaan oikea laitahyökkääjä. Hän edustaa Extraliga- seura HC Litvínovia. ==Ura== Kaše solmi toukokuussa 2015 tulokassopimuksen NHL-seura Anaheim Ducksin kanssa. Helmikuussa 2020 Kase siirtyi Boston Bruinsiin vaihdossa ensimmäisen kierroksen varausvuoroon, David Backesiin ja Axel Anderssoniin. https://www.sportsnet.ca/hockey/nhl/bruins-acquire-winger- ondrej-kase-ducks/ Heinäkuussa 2021 Kaše teki vapaana agenttina Toronto Maple Leafsin kanssa yksivuotisen ja 1,25 miljoonan dollarin arvoisen sopimuksen. https://www.nhl.com/news/maple-leafs-kase-signs-one-year- contract/c-325885072?tid=281072352 Heinäkuussa 2022 Kaše teki vapaana agenttina Carolina Hurricanesin kanssa yksivuotisen ja 1,5 miljoonan dollarin arvoisen sopimuksen. https://www.sportsnet.ca/nhl/article/ondrej-kase-signs- one-year-1-5m-deal-with-hurricanes/ ==Lähteet== Luokka:Tšekkiläiset jääkiekkoilijat Luokka:Anaheim Ducksin varaamat pelaajat Luokka:Vuonna 1995 syntyneet Luokka:Elävät henkilöt
Hiipot

Hiipot (Mycena) on helttasienten lahkoon kuuluva suku. Se on suurimpia helttasienisukuja. Suomesta tunnetaan jo yli 70 hiippolajia, vaikka sukua ei ole vielä kunnolla tutkittu. Ne toimivat ekosysteemissä lahottajina. Osa suvun lajeista sisältää hieman muskariinia. == Koko ja ulkonäkö == Hiipot ovat pieniä ja siroja. Lakki on muodoltaan kellomainen tai kupera ja sen värisävyjä ovat harmaa, ruskea, keltainen, sininen ja valkoinen. Vaaleat heltat ovat harvassa. Jalka on pitkä ja kapea. Hiipot muistuttavat ruskopahkajuurekasta (Collybia tuberosa) sekä käpynahikkaita (Strobilurus). == Elinympäristö == Hiippoja esiintyy metsissä ja puistoissa, joskus nurmikoillakin. == Lajeja == * Ammoniakkihiippo (M. leptocephala) * Heinähiippo (M. olivaceomarginata) * hiirenhiippo (M. sepia) * Hurmehiippo (M. haematopus) * Keltajalkahiippo eli tahmahiippo (M. epipterygia) * Kermahiippo (M. flavoalba) * Kiiltohiippo (M. filopes) * Kyyhkyhiippo (M. megaspora) * Lipeähiippo (M. alcalina) * Maitohiippo (M. galopus) * Nokimaitohiippo (M. galopus var. nigra) * Poimuhiippo (M. galericulata) * Retikkahiippo (M. flavescens) * Risuhiippo (M. spreirea) * Sinipunahiippo (M. pura) * Tammihiippo (M. inclinata) * Tulihiippo (M. aciculata) * Täplähiippo (M. maculata) * Verihiippo (M. sanguinolenta) == Lähteet == == Aiheesta muualla == * Funet: Hiipot (Mycena) *